২০২২ নিউজিল্যান্ড পুরুষ ক্রিকেট দলের ওয়েস্ট ইন্ডিজ সফর
নিউজিল্যান্ড পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। এ সফরের আগে নিউজিল্যান্ড দল নেদারল্যান্ডসের বিরুদ্ধে একটি সিরিজ খেলে। প্রাথমিকভাবে সফরটি ২০২০ সালের জুলাই মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে সফরটি শঙ্কার মুখে পড়ে যায়। ২০২০ সালের জুন মাসে সফরটি আনুষ্ঠানিকভাবে স্থগিত করা হয়। ২০২২ সালের জুন মাসে সফরের পুনর্নির্ধারিত সূচি নিশ্চিত করা হয়। টি২০আই সিরিজে নিউজিল্যান্ড ২–১ ব্যবধানে জয়ী হয়। ওডিআই সিরিজেও নিউজিল্যান্ড ২–১ ব্যবধানে জয়লাভ করে।